CELEX: 31982D0518
Language: el
Date: 1982-07-22 00:00:00
Title: 82/518/EOK: Απόφαση τής Επιτροπής τής 22ας Ιουλίου 1982 περί καταργήσεως τής αποφάσεως 82/73/EOK περί προτιμησιακής τιμής τού φυσικού αερίου γιά τούς Ολλανδούς πού καλλιεργούν κηπευτικά (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31982D0518

82/518/EOK: Απόφαση τής Επιτροπής τής 22ας Ιουλίου 1982 περί καταργήσεως τής αποφάσεως 82/73/EOK περί προτιμησιακής τιμής τού φυσικού αερίου γιά τούς Ολλανδούς πού καλλιεργούν κηπευτικά (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 229 της 05/08/1982 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουλίου 1982  περί καταργήσεως της αποφάσεως 82/73/ΕΟΚ περί προτιμησιακής τιμής του φυσικού αερίου για τους Ολλανδούς που καλλιεργούν κηπευτικά  (Το κείμενο στην ολλανδική γλώσσα είναι το μόνο αυθεντικό)  (82/518/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 93 παράγραφος 2 πρώτο εδάφιο,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1) και τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί κοινής οργανώσεως αγοράς στον τομέα των ζώντων φυτών και των προϊόντων της ανθοκομίας (2),  Εκτιμώντας:  ότι στις 15 Δεκεμβρίου 1981 η Επιτροπή ενέκρινε την απόφαση περί προτιμησιακής τιμής του φυσικού αερίου για τους Ολλανδούς που καλλιεργούν κηπευτικά (3)· ότι στην απόφαση αυτή η Επιτροπή ζήτησε από το Βασίλειο των Κάτω Χωρών να λάβει τα απαραίτητα μέτρα για να εξασφαλίσει ώστε η ενίσχυση υπό τη μορφή της προτιμησιακής τιμής για την καλλιέργεια κηπευτικών να καταργηθεί στο εξής μέχρι την 1η Οκτωβρίου 1982 με ευθυγράμμιση της τιμής του αερίου για την καλλιέργεια κηπευτικών με την τιμή του αερίου για τη βιομηχανία·  ότι μετά την υιοθέτηση της αποφάσεως αυτής αναπτύχθηκαν κατευθυντήριες γραμμές μιας κοινοτικής πολιτικής όσον αφορά τις τιμές της ενέργειας·  ότι, στη συνέχεια, μπόρεσε να βρεθεί λύση που επιτρέπει να αποφεύγεται η αισθητή διαφορά που είχε διαπιστωθεί μέχρι τότε, μεταξύ της τιμής του αερίου που χορηγείται στους καλλιεργητές κηπευτικών και στη βιομηχανία· ότι το νέο καθεστώς ανταποκρίνεται στις αρχές της πολιτικής των τιμών της ενέργειας όπως προκύπτουν από τα πρόσφατα πορίσματα του Συμβουλίου·  ότι με αυτές τις προϋποθέσεις η απόφαση της 15ης Δεκεμβρίου 1981 στερείται πλέον αντικειμένου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση 82/73/ΕΟΚ καταργείται.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 22 Ιουλίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 55 της 2. 3. 1968, σ. 1.  (3) ΕΕ αριθ. L 37 της 10. 2. 1982, σ. 29.